

**KANDAVAS NOVADA DOME**

**KANDAVAS NOVADA IZGLĪTĪBAS PĀRVALDE**

**KANDAVAS DEJU SKOLA**

Reģ. Nr. 4372903002, Lielā iela 28, Kandava, Kandavas novads, LV-3120

Tālrunis: 29407710, www.kandavasdejuskola.lv, e-pasta adrese: andraeimane@gmail.com

**PAŠNOVĒRTĒJUMA ZIŅOJUMS**



Kandava

2015.

**Saturs**

|  |  |
| --- | --- |
| **1. VISPĀRĒJS SKOLAS RAKSTUROJUMS** | 3 |
| 1.1. Sociālās vides raksturojums | 3 |
| 1.2. Izglītības programmas | 3 |
| 1.3. Skolas personāls | 4 |
| 1.4. Skolas īpašie piedāvājumi un kvalitatīvie rādītāji | 5 |
| 1.5. Skolas budžeta nodrošinājums | 5 |
|  |  |
| **2. SKOLAS DARBĪBAS PAMATMĒRĶI** | 6 |
| 2.1. Skolas darbības pamatmērķi | 6 |
| 2.2. Iepriekšējā mācību gada prioritātes un rezultāti (2014./2015.) | 6 |
| **3. SKOLAS SNIEGUMS KVALITĀTES RĀDĪTĀJOS VISU JOMU**  **ATBILSTOŠAJOS KRITĒRIJOS** | 8 |
| 3.1. Pamatjoma – **Mācību saturs** | 8 |
| 3.1.1. Skolas īstenotā izglītības programma | 8 |
| 3.2. Pamatjoma – **Mācīšana un mācīšanās** | 9 |
| 3.2.1. Mācīšanas kvalitāte | 9 |
| 3.2.2. Mācīšanās kvalitāte | 10 |
| 3.2.3. Vērtēšana kā mācību procesa sastāvdaļa | 10 |
| 3.3. Pamatjoma – **Izglītojamo sasniegumi** | 11 |
| 3.3.1. Izglītojamo sasniegumi ikdienas darbā | 11 |
| 3.3.2. Izglītojamo sasniegumi valsts pārbaudes darbos | 11 |
| 3.4. Pamatjoma – **Atbalsts izglītojamajiem** | 12 |
| 3.4.1.Psiholoģiskais atbalsts, sociālpedagoģiskais atbalsts un izglītojamo  drošības garantēšana (drošība un darba aizsardzība) | 12 |
| 3.4.2.Atbalsts personības veidošanā | 13 |
| 3.4.3.Atbalsts karjeras izglītībā | 13 |
| 3.4.4. Atbalsts mācību darba diferenciācijai | 13 |
| 3.4.5. Atbalsts izglītojamajiem ar speciālām vajadzībām | 13 |
| 3.4.6.Sadarbība ar izglītojamā ģimeni | 14 |
| 3.5. pamatjoma – **Iestādes vide** | 15 |
| 3.5.1.Mikroklimats | 15 |
| 3.5.2. Fiziskā vide | 15 |
| 3.6. pamatjoma – **Iestādes resursi** | 16 |
| 3.6.1. Iekārtas un materiāltehniskie resursi | 16 |
| 3.6.2. Personālresursi | 16 |
| 3.7. Pamatjoma – **Iestādes darba organizācija, vadība un kvalitātes**  **nodrošināšana** | 17 |
| 3.7.1. Iestādes darba pašvērtēšana un attīstības plānošana | 17 |
| 3.7.2. Iestādes vadības darbs un personāla pārvaldība | 17 |
| 3.7.3. Iestādes sadarbība ar citām institūcijām | 18 |
| **4. CITI SASNIEGUMI** | 20 |
| **5. TURPMĀKĀ ATTĪSTĪBA** | 20 |

**1. Vispārējs skolas raksturojums**

Kandavas Deju skola (turpmāk tekstā – Skola) ir Kandavas novada domes dibināta izglītības iestāde profesionālās ievirzes dejas izglītības programmas īstenošanai Kandavas novadā.

Skolas darbības tiesiskais pamats ir Izglītības likums, Profesionālās izglītības likums, citi normatīvie akti, kā arī Skolas nolikums -apstiprināts ar Kandavas novada Domes 2013.gada 27.novembra lēmumu, protokols Nr.17 6.#. Grozījumi veikti 2014.gada 29.decembrī, protokols Nr.17 17#.

Izglītības iestādes reģistrācijas apliecības Nr. 4372903002 (izdota 17.01.2014.)

Skolas juridiskā adrese: Lielā ielā 28, Kandavā, Kandavas novadā, LV-3120.

Skolas aizsākumi meklējami pirms 25 gadiem, kad Uz toreizējā jauniešu deju kolektīva tiek dibināta Kandavas Deju skola ar vadītāju Daci Upmani. Iestāde darbu sāk Kandavas kultūras namā, tā izveido mācību priekšmetu programmu un to realizē, taču dažādu apstākļu dēļ skola netiek akreditēta. No reģistra Skola tiek izņemta 2009. gadā.

Pamatojoties uz Kandavas novada domes sēdes 2013.gada 27.novembra lēmumu (protokols Nr.17 #6) tiek uzsākts Kandavas Deju skolas organizācijas process, kura rezultātā top izglītības iestāde – Kandavas Deju skola, direktore Andra Eimane (Kandavas novada domes sēdes 27.11.2013. protokols Nr.17.).

Skola turpina darbu Kandavas kultūras nama telpās, Lielā iela 28, Kandavā.

**1.1. Sociālās vides raksturojums**

Kandavas Deju skolā ir mērķtiecīgi organizēta vide, kur audzēknis veido savu pieredzi, vērtības, zināšanas, prasmes un iemaņas, attieksmi pret sevi, apkārtējo pasauli, apgūst kustību valodu.

Skolā mācās audzēkņi no Kandavas, Talsu, Tukuma novadiem. Audzēkņi ir latviešu tautības bērni. Valsts sociāli ekonomiskās situācijas grūtības, bezdarbs Kandavas novadā atspoguļojas arī skolas ikdienā. Nelielai daļai audzēkņu vismaz viens no vecākiem strādā ārzemēs, kas atstāj zināmu ietekmi uz audzēkņa sekmēm un uzvedību. Tāpat sociālo un emocionālo vidi ietekmē fakts, ka daļai audzēkņu ģimenes audzināšanas procesā piedalās tikai viens no vecākiem. Tā kā dejas izglītība nav obligāta, kopumā skolas audzēkņi, vecāki vai viņu aizbildņi ir motivēti un apzinās savu izvēli, atbildību un pienākumus pret skolu.

Kandavas novada dome un Kandavas novada Izglītības pārvalde nodrošina skolas darbību profesionālas ievirzes izglītības apguvē un interešu izglītības programmas realizācijā.

**1.2. Kandavas Deju skola īsteno profesionālas ievirzes programmu dejā ‘’Dejas pamati’’**

**( Licences Nr. P- 11629) un interešu izglītības programmu ‘’ Tautiskās dejas’’:**

Interešu izglītības programmā pieņem bērnus no trīs gadu vecuma.

|  |  |  |
| --- | --- | --- |
|  | *Izglītības programmas nosaukums* | *Audzēkņu skaits uz 05.06.2015.* |
| Profesionālās ievirzes programma | Dejas pamati 20V 212 10 1 | 37 |
| Interešu izglītība | Tautas deja | 91 |

Jaundzimušo skaita dinamika Kandavas novadā (Iedzīvotāju reģistra dati)

|  |  |  |  |  |
| --- | --- | --- | --- | --- |
|  | 2011. | 2012. | 2013. | 2014. |
| Jaundzimušie Kandavas pilsētā | 20 | 36 | 39 | 40 |
| Jaundzimušie Kandavas pagastā | 18 | 19 | 14 | 10 |
| Kopā novadā | **57** | **100** | **89** | **71** |

Audzēkņu skaits Kandavas Deju skolā

|  |  |  |
| --- | --- | --- |
| *2013./2014.* | *2014./2015.* | *2015./2016.* |
| 89 | 113 | 128 ( uz 05.06.2015.) |

Tā kā Skola pirmo gadu realizēja profesionālās ievirzes programmu, tad absolventu vēl nav.

Taču nākotnes vīzijās Skola var dot ievirzi turpmākām mācībām Latvijas Kultūras koledžā un Latvijas Kultūras akadēmijā.

**1.3. Skolas personāls:**

Direktors – 1 amata vienība

Tehniskais darbinieks:

Dežurants – 0,5 amata vienības

Ziņas par pedagoģiskajiem darbiniekiem:

|  |  |  |
| --- | --- | --- |
| *Izglītība* | *Skaits* | *%* |
| Augstākā profesionālā pedagoģiskā | 2 | 40 |
| t.sk. maģistra grāds |  |  |
| Vidējā profesionālā pedagoģiskā | 2 | 40 |
| Mācās augstākajās pedagoģiskajās mācību iestādēs | 1 | 10 |

**1.4. Skolas īpašie piedāvājumi un kvalitatīvie rādītāji**

* Vecāku līdzfinansējuma atvieglojumi – ja no vienas ģimenes mācās divi vai vairāk bērni.
* Audzēkņiem uz mācību laiku ir iespēja lietot Skolas pārziņā esošos tērpus nodarbībām un dažādiem uzstāšanās pasākumiem
* Iespēja izmantot mācību telpas ārpus nodarbību laika mācību prasmju attīstīšanai.
* Skola ir nodrošināta ar klavierēm baletzālē un skatuves telpā, piemērota lieluma skatuvi, papildus telpām nodarbībām, ģērbtuvēm, dušu, interneta pieslēgumu, mūzikas atskaņošanas iekārtām, skatuves gaismām, projektoru, datoru u.c.
* Skola piedāvā arī interešu izglītības programmu.
* Skola atvērta starpskolu pasākumu organizēšanai un norisei.
* Regulāra dalība dažādos Kandavas novada pasākumos Kandavā un Kandavas novada svētkos, kā arī ārpus Kandavas novada, valsts mēroga skatēs, festivālos, svētkos
* Regulāra sadarbība ar Kandavas kultūras centru, Kandavas novada izglītības iestādēm, Kandavas pirmsskolas izglītības iestādi ‘’Zīļuks’’, Kandavas novada sociālās palīdzības centru.
* Audzēkņu tradicionālie Valsts svētku, Adventes koncerti, Ziemassvētku lieluzvedumu un gada noslēguma pasākumi skolā- Kandavas pilsētas kultūras namā
* Pozitīva savstarpējā saskarsme starp audzēkņiem, pedagogiem un vecākiem.
* Kvalitatīvs, radošs pedagogu kolektīvs.
* Estētiska un sakārtota skolas vide.
* Audzēkņu skaita pieaugošā dinamika.

**1.5. Skolas budžeta nodrošinājums**

Finanšu līdzekļus Skola izlieto normatīvajos aktos noteiktajā kārtībā. To aprite un uzskaite tiek realizēta Kandavas Izglītības pārvaldes centralizētā grāmatvedībā. Skolas finansējums sastāv no valsts budžeta dotācijas (interešu izglītībā), pašvaldības līdzekļiem, vecāku līdzfinansējuma un ieņēmumiem no ieejs biļetēm uzvedumos:

|  |  |  |  |  |
| --- | --- | --- | --- | --- |
|  | *Valsts dotācija,* | *Vecāku līdzfinnsējums* | *Pašvaldības dotācija,* | *Kopā,* |
| 2015.g | 2656 | 5175 | 41846 | 49677 |

2. **Skolas darbības pamatmērķi**

**2.1. Skolas darbības pamatvirziens, mērķi un uzdevumi.**

Kandavas Deju skolas mērķi, pamatvirzieni un pamatuzdevumi ir noteikti skolas nolikumā un attīstības plānā.

Skolas darbības pamatvirziens ir izglītojošā darbība dejas mākslā.

Skolas darbības mērķis ir veidot un īstenot izglītību, kas nodrošinātu profesionālās ievirzes dejas programmā noteikto mērķu sasniegšanai, veicinot Kandavas kultūrvides attīstību kopumā.

Skolas darbības pamatuzdevumi:

* Nodrošināt iespēju kvalitatīvi apgūt pamatzināšanas un prasmes dejas pamatos
* Sagatavot izglītojamos dejas profesionālās vidējās izglītības apguvei
* Virzīt pedagogu profesionālās pilnveides tālākizglītības procesu
* Sadarboties ar skolēnu vecākiem (aizbildņiem) ar mērķi nodrošināt pozitīvu un kvalitatīvu izglītojošo darbu skolā, veidojot kvalitatīvu informācijas apmaiņu starp skolu un vecākiem
* Racionāli izmantot skolai piešķirtos finanšu līdzekļus
* Sadarboties ar citām mācību iestādēm reģionā, Latvijā un ārpus mūsu valsts robežām

**2.2.Iepriekšējā mācību gada sasniegumi un rezultāti**

Skolā ir izstrādāts perspektīvās attīstības plāns, kas aptver laika periodu no 2014.-2018. gadam. Plānā iekļauti skolas darbības virzieni, darbības mērķi un noteiktas prioritātes to sasniegšanai

Sasniegumi:

* + Ir pedagoģiskā sastāva nodrošinājums profesionālās ievirzes izglītības programmas kvalitatīvai realizācijai
  + Ir izstrādātas mācību priekšmetu programmas, kuru noslēgumu prasības atbilst tālākai profesionālai pilnveidei
  + Ir notikuši koncerti un uzvedumi, kas nodrošinājuši audzēkņu prasmju apguvi mācību priekšmetos, dalība ir rasta visiem audzēkņiem
  + Pedagogi strādā radoši, paredz saikni ar reālo dzīvi, mācību saturs atbilst mūsdienu aktualitātēm
  + Skolā ir trīspusēja sadarbība skola-izglītojamais-vecāki, notiek vecāku sapulces, informatīvie pasākumi, atklātās nodarbības, individuālās pārrunas.
  + Ir katra audzēkņa sasniegumu analīze, vērtējumi tiek atspoguļoti personu lietās.
  + Pedagogi ar iegūtajām zināšanām tālākizglītības kursos dalījušies pieredzē ar kolēģiem, snieguši audzēkņiem interesantus mācību uzdevumus.
  + Ir izstrādāts *Kandavas Deju skolas reglaments par audzēkņu zināšanu un prasmju vērtēšanas kritērijiem un kārtību, pārcelšanu nākamajā klasē un atskaitīšanu.*
  + Pedagogi mācību procesā diferencē mācību uzdevumus atbilstoši audzēkņu spējām.
  + Mūsdienīgai mācību procesa realizācijai stundās tiek izmantotas jaunākās tehnoloģijas.
  + Ievērojot MK noteikumus skolā ir izstrādātas instrukcijas par ugunsdrošību, elektrodrošību, darba drošību, pirmās palīdzības sniegšanu, instrukcija par drošības pasākumiem masu pasākumos, ekskursijās un pārgājienos, rīcības plāns ekstremālās situācijās, iekšējās kartības noteikumi un Darba kartības noteikumi.
  + Skolā īstenotā programma dejā ir vērsta uz personības attīstību caur radošumu.
  + Ir talantīgo audzēkņu motivēšana ar individuālo priekšnesumu izstrādi un galveno lomu atveidošanu deju uzvedumos.
  + Darbojas sagatavošanas klase dejas profesionālai apguvei.
  + Skolas pedagogi un audzēkņi nodrošināti ar mācību procesam nepieciešamām telpām.
  + Organizēti ārpusstundu pasākumi skolas tēla popularizēšanai un skolas darbības aktivizēšanai.
  + Pedagogi piedalījās pieredzes braucienā uz Krimuldas, Dundagas un Nīgrandes deju klasēm
  + Pedagogi un audzēkņi aktīvi iesaistās Kandavas novada un pilsētas organizētajos pasākumos.
  + Vecāki apmeklē skolas pasākumus un aktīvi piedalās koncertu kvalitatīvai norisei
  + Skola sadarbojas ar Kandavas novada sabiedrisko attiecību speciālistu skolas aktivitāšu atspoguļošanai Kandavas mājas lapā un novada laikrakstā, kā arī Tukuma novada presē.
  + Uzlabota skolas telpu estētiskā vide.
  + Realizēts projekts papildus finanšu līdzekļu piesaistei sadarbojoties ar Kandavas novada domi. Ir iegādāti jauni tautas tērpi dažādām vecuma grupām.
  + Izstrādāti darba organizācijas normatīvie dokumenti.
  + Pedagoģiskās padomes sēdēs risināti jautājumi par skolai aktuāliem mācību un metodiskiem jautājumiem, kā arī skolas attīstības jautājumiem.
  + Skolai izveidojusies pozitīva sadarbība ar audzēkņu vecākiem, kuri ir informēti par mācību procesa organizāciju, skolas pasākumiem, savu bērnu sekmēm un mācību disciplīnu.
  + Izveidota un uzsākusi darbu Skolas padome.
  + Skolai ir mājas lapa www. kandavasdejuskola lv

**3. Skolas sniegums kvalitātes rādītājos visu jomu atbilstošajos kritērijos**

**3.1. Joma – MĀCĪBU SATURS**

3.1.1. Skolas īstenotās izglītības programmas

Kandavas Deju skola īsteno profesionālas ievirzes programmu dejā ‘’Dejas pamati’’

un interešu izglītības programmu ‘’ Tautiskās dejas’’. Interešu izglītības programmā pieņem bērnus no trīs gadu vecuma.

Dejas pamati Kods 20V 212 10, Licences Nr. P-11629 (2033 stundas)

Programmas izstrādātas atbilstoši Izglītības likumam un Profesionālās izglītības likuma prasībām. Izglītības programmas obligāto saturu nosaka mācību priekšmetu kopējais apjoms visos mācību gados kopā, kas saskaņots ar skolas iekšējo mācību plānu un atbilst izglītības kvalitātes valsts dienesta licencētai izglītības programmai.

Profesionālās ievirzes programmā katram mācību priekšmetam izstrādātas mācību priekšmetu programmas, kuras iekļautas teorētiskās un praktiskās nodarbības, gala pārbaudījumu prasības, kas atbilst apgūstamās programmas mērķim, uzdevumiem un iegūstamās profesionālās ievirzes izglītības līmenim. Programmas ir izstrādājuši paši pedagogi, konsultējoties un daloties pieredzē ar kolēģiem Latvijas skolās deju klasēs. Progrmmas tiek aktualizētas mācību gada sākumā, nepieciešamības gadījumā veicot izmaiņas un papildinājumus.

Mācību darbs skolā noris pēc mačību gada sākumā direktora apstiprinātiem klašu un interešu izglītības grupu nodarbību stundu sarakstiem visam mācību gadam. Stundu saraksti ir izvietoti pie skolas stenda un ievietoti skolas mājas lapā, tie ir pieejami visiem vecākiem un audzēkņiem. Skolotāji zina un izprot profesionālās izglītības programmās noteiktos mērķus, uzdevumus, obligāti apgūstamo mācību saturu un ievēro vienotas audzēkņu sasniegumu vērtēšanas formas un kārtību. Plānojot darbu, skolotājs ņem vērā katra audzēkņa vajadzības un spējas. Skolas vadība pārrauga izglītības programmas realizāciju un mācību priekšmetu programmu izstrādi. Vadība nodrošina nepieciešamās informācijas un resursu pieejamību.

Rezultāti, mācību uzdevumu daudzveidība, jaunas mācību metodes un formas, kas saglabātu līdzsvaru starp tradicionālo un laikmetīgo mācību saturu tiek apspriesti pedagpģiskās padomes sēdēs. Visas izglītības rogrammas atrodas skolotāju istabā un ir brīvi pieejami visiem skolotājiem. Tāpat ir pieejami pārējie izglītības procesu reglamentojošie dokumenti.

Skolotāji ir paaugstinājuši kavlifikāciju tālakizglītības kursos un praksē lieto tajos gūtās zināšanas, dažadojot pasniegšanas veidus. Skolotāji papildus strādā ar talantīgiem bērniem un bērniem, kuriem ir problēmas mācībās.

**Stiprās puses**:

1. Izglītības programma ir licencēta un mācību process tiek īstenots atbilstoši licencētai programmai
2. Visi skolotāji pārzina profesionālās ievirzes licencētās izglītības programmas prasības un radoši plāno mācību satura apguvi.
3. Mācību procesā skolotāji ievēro skolēnu vecumposmu īpatnības un iepriekšējo sagatavotības līmeni.

**Tālākās attīstības vajadzības**:

1. Regulaŗi zvērtējot esošo metodisko darbu, veikt nepieciešamās izmaiņas.
2. Sekot izmaiņām un reformām izglītības sistēmā, izvērtēt tās un operatīvi ieviest progresīvās izmaiņas.

**Kopvērtējums – labi**

**3.2. Joma – MĀCĪŠANA UN MĀCĪŠANĀS**

3.2.1. Mācīšanas kvalitāte

Skolā ir sakārtota audzēkņu reģistri un uzskaite saskaņā ar ārējām normatīvajām prasībām un skolas darba organizācijas vajadzībām. Pamatojoties uz audzēkņu vecāku noslēgto izglītošanas līgumu ar skolu, skola reģistrē personu skolas audzēkņu sastāvā, izveido Personas lietu un pievieno informāciju par audzēkni Valsts izglītības informācijas sistēmā. Tiek ievērota audzēkņu uzņemšanas un atskaitīšanas kārtībā.

Aktuālā informācija par mācību darbu tiek izvietota uz skolas ziņojuma dēļa un ievietota skolas mājas lapā.

Audzēkņu mācību stundu slodze atbilst normatīvo aktu prasībām. Mācību stundas notiek saskaņā ar mācību plānu un stundu sarakstu. Stundu saraksts izveidots, ievērojot reālās audzēkņu iespējas apmeklēt nodarbības. Pedagogi apkopo informāciju par katra audzēkņa mācību sasniegumiem, veicot attiecīgus ierakstus skolas dokumentācijā- sekmju uzskaites žurnālos. Vērtēšanas procesā tiek ņemti vērā arī audzēkņu sasniegumi koncertos, skatēs un festivālos. Pedagoģiskajās sēdēs pedagogi domā, kā veicināt audzēkņu mācību motivāciju.

Skola mācību procesu organizē mērķtiecīgi, izkopjot audzēkņu motivāciju mācoties, rosinot izmantot jaunās tehnoloģijas un visus skolā esošos un audzēkņu rīcībā esošos resursus.

Tā kā dejas mācīšanās specifika ir, ka nav mājas darbu, tad mācību stundu galvenā sastāvdaļas ir mācīšanas process un mācīšanās nodarbību telpās. Visi pedagogi strādā atbilstoši profesionālai pedagoģiskai izglītībai. Darbu iepriekšējā mācību gadā skolā sāka jauna un perspektīva pedagoģe mūsdienu dejās.

Izglītības iestādē tika vērtēta pedagogu darba kvalitāte. Ir vērtētas un analizētas stundas, taču darbs jāturpina arī turpmāk.

Uzstāšanas prasmes, skatuves pieredzi un saikni ar reālo dzīvi audzēkņiem attīsta piedalīšanās koncertos, festivālos un skatēs. Notiek atklātās nodarbības vecākiem un pārējiem interesentiem, tika organizētas dienas nometnes labākai deju apguvei.

Skola organizē mācību ekskursijas, kas paplašina audzēkņu redzesloku un motivē izglītības turpināšanu. Pēc iespējām tiek apmeklētas baleta izrādes un deju koncerti.

Skolā ir sistematizēta informācija par katra pedagoga tālākizglītību. Profesionālo pilnveidi, apmaksājot kursus, seminārus u.c., atbalsta pašvaldība.

Pedagogu darba stāžs uz 2014.gada 1. septembri

|  |  |
| --- | --- |
| Darba stāžs | Pedagogu skaits |
| 0-5gadi | 1 |
| 5-10 gadi | 2 |
| 10-20 gadi | - |
| 20-30 gadi | 2 |

Mācību metodes pedagogi izvēlas, izvērtējot mācību satura prasības, analizējot mācību semestra darba rezultātus un audzēkņu individuālās spējas. Metodes ir daudzveidīgas, atbilstošas vecumam un spējām. Pedagogi novērtē interaktīvās mācību metodes programmu mērķu sasniegšanai. Mērķtiecīgi tiek veidota starppriekšmetu saikne, kas atspoguļojas deju priekšnesumos. Pedagogi savu darbu plāno.

Vērtējums – labi

3.2.2. Mācīšanās kvalitāte

Pedagogi mērķtiecīgi organizē audzēkņu mācīšanās procesu un veido viņos motivāciju mācīties, rosina strādāt atbilstoši spējām un izrādīt iniciatīvu jaunu zināšanu un prasmju apguvē. Audzēkņi zina un izprot mācību darbam izvirzītās prasības, apzinīgi pildot visus mācību uzdevumus, aktīvi piedaloties mācību procesā, izvērtējot savu darbu, uzņemoties līdzatbildību par mācību procesa norisi. Audzēkņu mācību process tiek balstīts uz sadarbību starp pedagogu, skolēnu un vecākiem. Audzēkņi apmeklē skolu, bez attaisnojoša iemesla necenšas kavēt. Mācību stundu kavējumi tiek atzīmēti žurnālā. Par kavējumu iemesliem notiek sarunas ar vecākiem, pedagogi tiek informēti par slimībām vai citiem kavējumu iemesliem.

Iepriekšējā mācību gadā mēģinājām izmantot dienasgrāmatas, bet laika gaitā pedagogi saprata, ka dejas specifikas dēļ šī saziņa nedarbojas pietiekami labi. Tādēļ saziņai ar vecākiem izmantojam mūsdienīgas metodes – informatīvas zīmītes datorrakstā, īsziņas, telefona sarunas, individuālas pārrunas, skolas lapu www. draugiem.lv, informatīvo dēli skolā. Katra semestra noslēgumā audzēkņi saņem liecības ar vērtējumu mācību priekšmetos un kavējumu uzskaiti, to paraksta pedagogs un vecāki.

Audzēkņi izmanto skolas piedāvātos resursus un iespējas. Sadarbojoties ar pedagogiem mācību darba laikā, tiek respektēta arī audzēkņu radošā darbība, veidojot viņu radošos projektus, kuri tiek atrādīti kopīgos uzvedumos.

Vērtējums – labi

3.2.3. Vērtēšana kā mācību procesa sastāvdaļa.

Skolā ir izstrādāts *Kandavas Deju skolas reglaments par audzēkņu zināšanu un prasmju vērtēšanas kritērijiem un kārtību, pārcelšanu nākamajā klasē un atskaitīšanu* un apstiprināts *Prasmju pārbaudes vērtēšanas komponenti un vērtēšanas skala programmai Deja*

Pamatojoties uz iepriekš minētiem dokumentiem, notiek audzēkņu mācību sasniegumu vērtēšana. Ar vērtēšanas sistēmu tiek iepazīstināti vecāki un audzēkņi, tas ir ievietots skolas mājas lapā. Audzēknim un viņa vecākiem ir tiesības saņemt no pedagoga pilnu informāciju par zināšanu un prasmju pārbaudes norises kartību, vērtēšanas saturu un kritērijiem.

Vērtējuma kvalitāte atbilst valstī noteiktai mācību sasniegumu vērtēšanas kārtībai. Vērtēšana sākas no 1. klases un notiek 10 ballu sistēmā, atkarībā no programmā paredzētā arī ar ieskaitīts vai neieskaitīts.

Audzēkņu darba vērtējums tiek reģistrēts nodarbību žurnālos, sekmju kopsavilkuma žurnālā un audzēkņa personas lietā. Semestra nobeigumā audzēkņi saņem liecības. Pēc koncertiem, ieskaitēm un skatēm pedagogi analizē audzēkņu sasniegumus, kā arī iemeslus par ne tik labiem sasniegumiem. Vērtēšanas formas un metodiskie paņēmieni atbilst katra mācību priekšmeta specifikai, par to norādīts arī pedagogu izstrādātajās mācību priekšmetu programmās.

**Stiprās puses:**

1. Skolā labā līmenī tiek organizēts mācīšanas un mācīšanās darbs.
2. Skolā esošie resursi un iekārtojums nodrošina mācību priekšmetu standarta izpildi.
3. Pedagogi prasmīgi veido dialogu un sadarbību ar audzēkņiem, motivējot viņus kvalitatīvai prasmju apguvei, kā arī palīdz risināt mācību darbā radušās problēmas.
4. Skolotāji pielieto daudzveidīgas mācību metodes.
5. Ir izstrādāts sasniegumu vērtēšanas reglaments, kura lietderība tiek analizēta un turpmāk arī pilnveidota.
6. Skolotāji sistemātiski vērtē, uzskaita un analizē audzēkņu sasniegumus.
7. Skolotāji apzinīgi rūpējas par savu tālāk izglītību un kvalifikācijas uzturēšanu labā līmenī.

**Tālākās attīstības vajadzības:**

1. Turpināt pedagogu tālākizglītību, lai apgūtu interaktīvas mācību metodes, pilnveidojot mācību procesa efektivitāti.
2. Turpināt papildināt skolas krātuves fonotēku ar atbilstošu literatūras krājumiem, mūzikas CD un DVD, sistematizējot arī interneta vietnēs pieejamos materiālus.

**Kopvērtējums – labi**

**3.3. Joma – IZGLĪTOJAMO SASNIEGUMI**

3.3.1. Izglītojamo sasniegumi ikdienas darbā.

Mācību darbs vērsts uz to, lai katrs audzēknis apgūtu programmas ‘’Deja’’ priekšmetu prasības un pēc sešu gadu apmācības iegūtu beigšanas apliecību.

Izglītojamo mācību darba rezultāti tiek apkopoti katra semestra beigās – sekmju kopsavilkuma žurnālā. Semestra nobeigumā audzēkņi kārto programmā paredzētās ieskaites vai pārcelšanas eksāmenus, tas tiek fiksēts protokolos.

Mācību gada nobeigumā tiek uzsākt mācību gada sasniegumu uzskaites process, dinamikas datu bāze.

3.3.2. Izglītojamo sasniegumi festivālos, skatēs.

Audzēkņi tiek gatavoti festivālam ‘’ Dejot prieks’’, kurā satiekas visas Latvijā esošās skolas un klases, kuras realizē profesionālo ievirzes programmu ‘’ Deja’’

Iepriekšējā mācību gadā skolas pirmsskola grupas piedalījās Tukuma novada organizētajā deju pasākumā – festivālā ‘’ Būšu liels’’, kurā ieguva pateicību un ‘’ Trakā kaza’’

Iegūtie rezultāti atlases skatē, gatavojoties XI Latvijas skolu jaunatnes dziesmu un deju svētkiem

Pirmskolas deju grupa – I pakāpes diploms

1.-2. klašu deju grupa – I pakāpes diploms

3.-4. klašu deju grupa – II pakāpes diploms

5.-6. klašu deju grupa – I pakāpes diploms

**Stiprās puses :**

1. Skolā notiek mērķtiecīga audzēkņu gatavošana ieskaitēm, skatēm, festivāliem un eksāmeniem.
2. Vairākums audzēkņu sasniedz optimālu zināšanu līmeni.
3. Tiek piedāvāta iespēja piedalīties ārpus novada organizētos festivālos, konkursos un skatēs.

**Tālākas attīstības vajadzības:**

Turpināt pilnveidot audzēkņu sasniegumus mācību darbā un tā analīzi.

**Kopvērtējums – labi**

**3.4. Joma – ATBALSTS IZGLĪTOJAMIEM**

3.4.1. Psiholoģiskais atbalsts, sociālpedagoģiskais atbalsts un izglītojamo drošības garantēšana ( drošība un darba aizsardzība)

Pamatojoties uz Ministr kabineta noteikumiem Nr. 1338, skolā ir izstrādāti audzēkņu drošību reglamentējošie noteikumi. Telpās ir izvietota drošības prasībām atbilstoša informācija. Tā kā skola atrodas Kandavas kultūras nama telpās, ugunsdrošības un evakuācijas plāns ir kopīgs ar kultūras namu. Telpās ar paaugstinātu uguns riska iespējām atrodas ugunsdzēšamie aparāti. Pastāv noteikta kārtība ārpus stundu pasākumu organizēšanā.

Izglītojamie un izglītības iestādes personāls ir iepazīstināti ar evakuācijas plānu, iekšējās kārtības noteikumiem, darba kārtības noteikumiem un drošības noteikumiem aktos paredzētajā kārtībā. Par to parakstās attiecīgās lapās pie drošības instruktāžām. Iekšējās kārtības noteikumi atrodas visiem pieejamā vietā pie skolas ziņojuma dēļa. Pārējie noteikumi skolotāju istabā pedagogiem pieejamā vietā.

Medicīnas aptieciņa atrodas pedagogiem zināmā vietā, un nepieciešamības gadījumā tiek lietota saskaņā ar normatīvajiem aktiem.

Personāls zina, kā rīkoties ekstremālās situācijās. Audzēkņi un personāls ir informēti, kā rīkoties pēkšņas saslimšanas un traumu gadījumos.

Skolas darbiniekiem ir personas medicīnas grāmatiņas. Telpas ir iekārtotas atbilstoši sanitāri- higiēniskām prasībām.

Skolas darba drošības un darba aizsardzības kontroli veic Kandavas novada domes darba aizsardzības speciālists. Reizi gadā tiek novērtēti darbavietas un tajā esošie darba vides faktori.

Skolas kolektīvā valda labvēlīgs sociāli psiholoģisks klimats. Skolotāji ir sirsnīgi un iejūtīgi, prot uzklausīt, kad tas nepieciešams, pamāca, palīdz saprast un risināt radušos situāciju. Skola nodrošina psiholoģisko un fizisko drošību. Par to liecina arī vecāku labās atsauksmes anketās.

Skolā uz mācību laiku ir dežurante, kas uzrauga nepiederošu personu ierašanos un uzturēšanos izglītības iestādē.

Vērtējums – labi

3.4.2.Atbalsts personības veidošanā.

Audzēkņiem tiek dota iespēja rosināt sev interesējošu jautājumu pārrunāsunu un diskutēšanu. Ikviens var brīvi un droši izteikt savus priekšlikumus, kā arī apspriest skolas dzīvei aktuālus jautājumus, pārstāvēt savu viedokli.

Mācību iestāde veicina audzēkņu personības izaugsmi, atbalstot viņu dalību festivālos, koncertos, skatēs un citos pasākumos. Tiek rīkotas atklātās nodarbības un veikta mērķtiecīga aģitācija jaunu audzēkņu iesaistei.

Sākot ar sagatavošanas klasēm audzēkņus un viņu, vecākus informē par elementārajām uzvedības normām, iziešanu vai ieiešanu zālē koncerta laikā, mobilo tālruņu lietošanu. Problēmas nerodas lielajos koncertos, kad piedalās visi vairāk, kā simts audzēkņi kur jāprot, uzvesties un attiecīgi sadzīvot telpās, koncertiem gatavojoties.

Skolā darbojas skolas padome, kura atbalsta pasākumu organizēšanu.

Skolā ir pieejamas interešu izglītības nodarbības tautiskās dejās. Paralēli tautiskām dejām, arī interešu izglītības audzēkņi apgūst moderno deju, klasikas pamatus, skatuves kultūru. Visiem audzēkņiem ir dota iespēja koncertēt, apmeklēt mācību ekskursijas, piedalīties deju nometnēs.

Vērtējums – labi

3.4.3.Atbalsts karjeras izglītībā.

Ņemot vērā ka dejas profesionālā ievirze var noderēt ļoti daudzās radošās profesijās, jautājums par karjeras atbalstu vēl ir risināms un veidojams nākamajos gados, jo skola programmu realizē tikai vienu mācību gadu. Taču audzēkņi ir informēti par tālākam iespējā apgūt dejas mākslu pēc pamatskolas vai vidusskolas beigšanas.

Vērtējums – apmierinoši

3.4.4. Atbalsts mācību darba diferenciācijai.

Pedagogi izmanto dažādas metodes mācību darba diferenciācijai.

Mācību darba procesā tiek ievērotas audzēkņu individuālās prasmes un spējas. Gan stundās, gan pārbaudījumos, pedagogs piemēro audzēknim atbilstoša līmeņa piemērotu uzdevuma grūtības pakāpi. Audzēkņi stundu laikā var sevi analizēt un izvērtēt paša sasniegto.

Audzēkņiem ir iespēja apmeklēt arī individuālas nodarbības, ja radušas grūtības pirms ieskaitēm, vai arī ja audzēknis nav ilgstoši apmeklējis izglītības iestādi.

Vērtējums – labi

3.4.5. Atbalsts izglītojamiem ar speciālām vajadzībām.

Skolā nav audzēkņu ar speciālām vajadzībām.

Jāņem vērā fakts, ka deju apgūst arī audzēkņi ar dažādām attīstības problēmām – nenoturīga uzmanība, grūtības koncentrētie, gausa uztvere, hiperaktivitāte u. tml.

Nodarbībās šiem bērniem ir dota iespēja trenēt gan uzmanību, gan spēju koncentrēties utt.

Deja ir kā terapijas metode dažādām mūsdienu bērnu attīstības problēmām.

Vērtējums - labi

3.4.6 Sadarbība ar izglītojamā ģimeni.

Skolai ir regulāra sadarbība ar izglītojamā vecākiem. Jaunākiem bērniem uz nodarbībām vecāki nāk līdz. Tad pārrunas par jautājumiem tiek risinātas, kamēr bērniem ir nodarbības individuāli.

Skolā regulāri notiek vecāku sapulces. Tajās tiek iepazīstināti ar skolas iekšējās kārtības noteikumiem, izglītības programmām, vērtēšanas noteikumiem. Pirms koncertiem vai izbraukumiem tiek sasauktas informatīvās sapulces

Kontakti ir pieejami skolas audzēkņu personas lietās, tādēļ saziņa vai informācijas nodošana ir atbilstoša mūsdienu prasībām – sociālas vietnes, īsziņu formā viedtālruņos, mājas lapā, ziņojumos datorrakstā, pie informatīva dēļa. Regulāri notiek saziņa par audzēkņu sekmēm, kavētām stundām. Vecāki var piedalīties stundās pēc savas iniciatīvas vai pedagoga uzaicinājuma. Neviena koncertdarbība nenotiek bez vecāku ziņas, jo tikai ar viņu palīdzību bērni tiek apģērbti un sakārtoti pēc skolotāju prasībām.

Vecāki aktīvi iesaistās skolas dzīves veidošanā un skolas padomē. Pēc nepieciešamības piedalās arī uzvedumos.

Vecāki savlaicīgi saņem informāciju par skolas aktivitātēm, izmaiņām, notiekošajiem pasākumiem. Par tradīciju ir kļuvusi vecāku diena- ballīte, kurā notiek skolas pedagogu sagatavotas aktivitātes vecākiem un kopīga vakarēšana.

Skolai ir pašvaldības atbalsts dažādu jautājumu risināšanā, t.sk. līdzfinansējuma atvieglojumi daudzbērnu ģimenēm.

Vērtējums – labi

**Stiprās puses:**

1. Skolā tiek sniegts atbalsts gan talantīgajiem bērniem, gan tiem, kam ir grūtības.
2. Audzēkņi skolā var justies droši, jo ir sakārtota un piemērota vide dejas apguvei.
3. Maksimāli tiek atbalstīta audzēkņu piedalīšanās dažādos festivālos, skatēs un citos pasākumos.
4. Vecākiem tiek sniegta savlaicīga, precīza informācija par skolēnu mācību darbu un citiem ar skolas darbu saistītiem jautājumiem.
5. Skolai ir sava mājas lapa.

**Tālākas attīstības vajadzības:**

1. Pilnveidot vecāku izglītošanas darbu, piedāvājot kopā ar bērniem noklausīties speciālistus par bērnu fizisko attīstību.
2. Turpināt padziļināti veidot atbalstu karjeras izglītībā, aicinot uz tikšanām dažādas profesijas pārstāvjus, kam noder dejas apguve.

**Kopvērtējums – labi**

**3.5. Joma – IESTĀDES VIDE**

3.5.1. Mikroklimats

Kaut arī skolas telpas atrodas kultūras nama telpās, tas tikai palīdz izveidot labvēlīgu mikroklimatu skolas specifikai – dejai. Izglītības iestādes vadības, personāla un audzēkņu starpā valda savstarpēja cieņa, draudzīga un sapratnes pilna atmosfēra. Audzēkņi un pedagogi jūtas vienlīdzīgi, neatkarīgi no dzimuma, nacionālās un reliģiskās piederības.

Skolas kolektīvs ir saliedēts, par ko liecina arī lielie koncertuzvedumi, kad kopīgi uz skatuves kāpj audzēkņi, pedagogi, vecāki. Par to apliecina arī atbildes uz anketas jautājumiem.

100% aptaujāto vecāku atzina, ka vienmēr ir saņēmuši laipnu attieksmi un atbildes uz viņu interesējošiem jautājumiem.

Ja rodas konfliktsituācijas, tās tiek atrisinātas savlaicīgi un visiem pieņemamā ceļā.

Kandavas Deju skolai ir tradīcijas, kaut ari, kā reģistrēta iestāde darbojas tikai pusotru gadu. Tradīcijas nāk mantojumā no pašiem skolas aizsākumiem – Zinību diena, Valsts svētki, Adventes koncerti, deju izrādes, koncertuzvedumi, sezonas noslēgumu koncerti. Tiek rīkoti kopīgi baleta un citu deju koncertu apmeklējumi. Pedagogi un audzēkņi aktīvi iesaistās daudzos pasākumos arī ārpus skolas, to popularizējot. Skolas pasākumi vienmēr ir labi apmeklēti. Apmeklētāju rindās ir – vecāki, ģimenes, audzēkņu skolas biedri, absolventi un citi novada ļaudis.

Skolai ir prestižs novadā un ne tikai. Par to zina arī ārpus novada.

Skolā ir izstrādāti iekšējās kārtības noteikumi, kas ir demokrātiski izstrādāti un kvalitatīvi. Ar tiem ir iepazīstināti izglītojamie un personāls, tos ievēro un tie pieejami jebkuram skolas apmeklētājam.

Vērtējums – labi

3.5.2. Fiziskā vide

Kandavas Deju skola savu mājvietu radusi Kandavas kultūras nama telpās, jo tā vislabāk piemērota kvalitatīvai profesionālās programmas ‘’ Deja’’ apguvei. Vienā ēkā ir piemērota skatuve, kas nepieciešama skatuves kultūras un prakses realizēšanai, baletzāle ar stieņiem, spoguļiem, ģērbtuves, dušas, tualetes telpas, vecākiem vestibils bērnu gaidīšanai. Teorētiskiem priekšmetiem tiek izmantota telpa, kurā ir krēsli, tāfele, un iespēja pieslēgt arī projektoru.

Visas mācību telpas ir nodrošinātas ar klavierēm, interneta pieslēgumu.

Ir skolai piemēroti sanitārtehniskie apstākļi, ir pieejami kontroles institūciju veikto pārbaužu aktu reģistrs, pārbaužu dokumenti ir pieejami.

Pamatojoties uz skolas Nolikumu un Likumu par darba aizsardzību, ir izstrādāts Nolikums par darba drošību skolā, ir sakārtota drošības instruktāžās dokumentācija. Atbilstoši Darba aizsardzības likumam notiek skolas darbinieku un audzēkņu instruktāža rīcībai ekstremālos gadījumos. Skolas telpas ir tīras un kārtīgas, iespēju robežās tiek veikti remontdarbi.

Ieeja skolas telpās ir no pagalma puses, tādā veidā droša bērniem, jo tuvuma nav regulāra satiksme.

Vērtējums – labi

**Stiprās puses:**

1. Kandavas Deju skolai ir izveidojošās tradīcijas un tiek ieviestas jaunas.
2. Skolā ir saliedēts, draudzīgs kolektīvs.
3. Skolā ir detalizēti izstrādāti dokumenti, kas nosaka iekšējo kārtību.
4. Skolas telpas un apkārtne tiek uzturēta tīra un kārtīga.
5. Skolas vides sakārtošanā tiek iesaistīti audzēkņu vecāki.

**Tālākās attīstības vajadzības:**

1. Turpināt popularizēt skolas tēlu Kandavas novadā un ārpus tās robežām
2. Sadarbojoties ar pašvaldību, meklēt iespēju uzlabot telpu vidi.
3. Turpināt izkopt un attīstīt skolas tradīcijas.

**Kopvērtējums – labi**

**3.6. Joma – IESTĀDES RESURSI**

3.6.1. Iekārtas un materiāltehniskie resursi

Kandavas Deju skola jau pirms reģistrācijas un programmas licencēšanas savu mājvietu radusi Kandavas kultūras namā, kas pilnībā uz savstarpēja beztermiņa līguma pamata nodrošina visas izglītības programmas īstenošanai nepieciešamās telpas. Telpu iekārtojums un platība ir atbilstoša izglītības iestādes īstenojamās programmas specifikai un izglītojamo skaitam.

Esošais mācību līdzekļu un inventāra klāsts pilnībā nodrošina izglītības programmas apguvi, tomēr turpmāk regulāri ir nepieciešams to papildināt.

Skola ir nodrošināta ar apskaņošanas iekārtām, klavierēm visās nodarbību telpās, mūzikas ierakstiem, datoru, interneta pieslēgumu visās telpās, pamattērpiem dažādiem deju veidiem un žanriem. Iepriekšējā gadā, realizējot projektu kopā ar Kandavas domi, skolā tika iegādāti jauni tautas tērpi. Tērpu iegāde tiek regulāri veikta katru gadu, gan iekļaujot to budžetā, gan vecākiem palīdzot.

Vērtējums – labi

3.6.2. Personālresursi

Izglītības iestādē ir nokomplektēts viss izglītības programmas īstenošanai nepieciešamais personāls. Visi skolas darbinieku pienākumi, tiesības un atbildība ir noteikti darbinieku darba pienākumos un amata aprakstos.

Skolā profesionālo ievirzes programmu un interešu izglītības programmas īsteno 5 zinoši pedagogi, no kuriem vienam ir vairāk nekā 20 gadu pieredze. Ziņas par pedagogu kvalifikāciju tiek ievadītas elektroniskajā sistēmā VIIS. Pedagogu darba kvalitātes vērtējums izvirzīts kā viens no pedagoga profesionālās pilnveides nepieciešamību raksturojošiem kritērijiem. Pedagogi piedalās dažādās ar pedagoģisko darbu un māksliniecisko jaunradi saistītās aktivitātēs gan izglītības iestādē, gan ārpus tās.

Pedagogi seko tālākizglītības kursu piedāvājumiem. Pēc kursu apmeklējumiem pedagogi dalās pieredzē ar citiem skolā strādājošiem pedagogiem. Iegūtās zināšanas un atziņas tiek pielietotas mācību procesa uzlabošanai.

Vērtējums – labi

**Stiprās puses:**

1. Skolā ir programmas realizēšanai nepieciešamais kvalificēts pedagoģiskais personāls.
2. Skolā ir nepieciešamās telpas mācību procesa nodrošināšanai.
3. Mācību tehniskie līdzekļi ir pietiekami mācību procesa realizēšanai.
4. Skolotāji rūpējas par savas profesionālās kvalifikācijas pilnveidi.

**Tālākās attīstības vajadzības:**

1. Rosināt plašāku pedagogu iesaistīšanos dažādos projektos
2. Meklēt iespējas dažādu ES fondu piesaistei.

**Kopvērtējums - labi**

**3.7. Joma – IESTĀDES DARBA ORGANIZĀCIJA, VADĪBA UN KVALITĀTES NODROŠINĀŠANA**

3.7.1. Iestādes darba pašvērtēšana un attīstības plānošana

Lai arī Kandavas deju skolu kā mācību iestāde savu darbu veic tikai pirmo gadu, tiek plānots skolas personāla darba kontrole visās jomās. Tiek veikts individuālā darba pašvērtējums, tad seko skolas darba pašvērtējums. Pašvērtējums ir objektīvs un pietiekami pamatots. Pašvērtēšanā konstatētās izglītības iestādes stiprās puses un nepieciešamos uzlabojumus personāls zina un izmanto, plānojot turpmāko darbu. Tika izvērtēti ari izglītojamo mācību sasniegumi.

Līdz Pedagoģiskai padomes sēdei augusta beigās ir sagatavots darba plāns kārtējam mācību gadam, balstoties uz iepriekšējā mācību gada darba analīzi. Darba plāns tiek pieņemts Pedagoģiskā padomes sēdē.

Skolai ir izstrādāts attīstības plāns no 2014. gada līdz 2017. gadam, kurā tika iesaistīts skolotāju kolektīvs. Tas saskaņots ar Kandavas novada Izglītības pārvaldi.

Vērtējums – labi

3.7.2. Iestādes vadības darbs un personāla pārvaldība

Kandavas Deju skolā izglītības un audzināšanas darbu organizē skolas direktore, kas savu darbu plāno un veic demokrātiski, ņemot vērā skolotāju priekšlikumus un ierosinājumus. Ir izveidojusies Pedagoģiskā padome un Skolas padome. Skolā ir visa nepieciešamā dokumentācija. Skolas darbu reglamentējošie dokumenti ir izstrādāti precīzi, ievērojot visas tiem izvirzītās prasības.

Skolas vadība iepriekšējā gadā sāka īstenot attīstības plānu, un mācību gada noslēgumā analizēja tā izpildes gaitu.

Skolas direktore pārzina katra pedagoga spējas un kompetenci, tādēļ tiek optimizēti pedagogu pienākumu sadale. Tiek izstrādāts skolas darba plāns un iekšējās kontroles plāns.

Skolas direktors izvērtē visas skolas darbības jomas, konsultējoties ar pedagogiem.

Pedagoģiskā padomes sēdes notika trīs reizes iepriekšējā mācību gadā. Tās tika plānotas un protokolētas.

Skolas direktorei ir pieņemšanas laiki, bet viņu var sazvanīt jebkurā laikā un viņa ir atvērta sarunām jebkurā citā laikā.

Vērtējums - labi

3.7.3. Iestādes sadarbība ar citām institūcijām

Kandavas Deju skola sadarbojas ar Kandavas novada domi visos jautājumos, saistītos ar skolas attīstību, ar Kandavas novada Izglītības pārvaldi – sadarbība vērsta uz mācību procesa organizāciju, skolas attīstību, radošām aktivitātēm u.c.

Skola regulāri konsultējās ar Latvijas Nacionālo kultūras centru par izglītības satura jautājumiem, pedagogu profesionālo tālākizglītību, ar VIISC par pedagogu profesionālo tālākizglītību un par tautisko un moderno deju grupu dalību dažādos pasākumos, ar Izglītības kvalitātes dienestu par programmu licencēšanas un skolas akreditācijas jautājumiem.

Skola sadarbojas ar Dundagas un Nīgrandes mūzikas skolu deju klases pedagogiem par dažādiem organizatoriskiem un pedagoģiskiem jautājumiem.

Ir izveidojusies sadarbība ar Kandavas novada 6 vispārizglītojošām skolām un pirmskolas izglītības iestādes ‘’ Zīļuks’’.

Starptautiskajā līmeni vēl neesam raduši sadarbības partnerus, bet skolas direktorei ir iecere sadarboties ar Čehijas, Bulgārijas, Rumānijas un citām dažādām valstīm, kurās ir zināmi deju kolektīvu un grupu vadītāji.

Vērtējums – labi

**Stiprās puses:**

1. Skolas darbs tiek vērtēts
2. Ir darba plāns mācību gadam
3. Skolotāji izstrādā savu darba pašvērtējumu un aktīvi iesaistās skolas darba novērtēšanā
4. Ir izstrādāts skolas attīstības plāns.
5. Skola turpina saglabāt kultūras tradīcijas, iekļaujoties mūsdienīgā apritē, iesaistot bērnus un jauniešus.

**Tālākas attīstības vajadzības:**

1. Aktivizēt skolotājus pašnovērtēšanas procesam
2. Skolas darba organizācijas pilnveide.
3. Turpināt sadarbību ar Kandavas novada domi un Kandavas novada Izglītības pārvaldi
4. Sadarbības paplašināšana ar citām deju skolām Latvijā un ārpus Latvijas robežām

**Kopvērtējums – labi**

**Pašvērtējuma kopsavilkuma tabula par skolas darba pamatjomām**

|  |  |  |
| --- | --- | --- |
| Joma | Kritērijs | Pašnovērtējums |
| 1.Mācību saturs | 1.1. Iestādes īstenotās izglītības  programmas | labi |
| 2. Mācīšana un mācīšanās | 2.1. Mācīšanas kvalitāte | labi |
|  | 2.2. Mācīšanās kvalitāte | labi |
| 3. Izglītojamo sasniegumi | 3.1. Izglītojamo sasniegumi ikdienas darbā | labi |
|  | 3.2.Izglītojamo sasniegumi festivālos, skatēs | labi |
| 4. Atbalsts izglītojamiem | 4.1. Psiholoģiskais atbalsts, sociālpedagoģiskais atbalsts un izglītojamo drošības garantēšana | labi |
|  | 4.2. Atbalsts personības veidošanā | labi |
|  | 4.3. Atbalsts karjeras izglītībā | apmierinoši |
|  | 4.4. Atbalsts mācību darba diferenciācijai | labi |
|  | 4.5. Atbalsts izglītojamiem ar speciālām vajadzībām | labi |
|  | 4.6. Sadarbība ar izglītojamā ģimeni | labi |
| 5. Iestādes vide | 5.1. Mikroklimats | labi |
|  | 5.2. Fiziskā vide | labi |
| 6. Iestādes resursi | 6.1. Iekārtas un materiāltehniskie resursi | labi |
|  | 6.2. Personālresursi | labi |
| 7. Iestādes darba organizācija, vadība un kvalitātes nodrošināšana | 7.1. Iestādes darba pašvērtējuma plānošana | labi |
|  | 7.2. Iestādes vadības darbs un personāla pārvaldīšana | labi |
|  | 7.3. Iestādes sadarbība ar citām institūcijām | labi |

**4. Citi sasniegumi**

Kandavas Deju skola pēc vārda ir pazīstama gan novadā, gan ārpus tā. Ir pienācis laiks to legalizēt, tādēļ pedagogu un skolas kolektīvs veica aktīvu darbu, lai veidotu skolas tēlu izglītības jomā.

Skola ir viena no svarīgākajām kultūrvides veidotājām, skolas koncertus un uzvedumus aktīvi apmeklē novada iedzīvotāji. Iepriekšējos gados skolu deju uzvedumi radīti ārpus Kandavas novada, tie ļoti labi tiek novērtēti, tas nozīmē, ka tiek strādāts pareizā virzienā. Vecāku aptauja liecina, ka skolas audzēkņi un to vecāki vēlas, lai tiktu iegūta akreditēta izglītība profesionālajā ievirzē – deja.

Skola par prakses vietu ir bijusi Latvija kultūras koledžas deju klases audzēkņiem.

Skolas pedagogi vada arī pašdarbības kolektīvus novadā un ārpus tā. Skolas audzēkņi veido pašdarbības kolektīvu pamatu vispārizglītojošās skolās un Kandavas novada jauniešu deju kolektīvā ‘’ Imuliņa’’.

Skolas pedagogi ir gatavi sniegt meistarklases un aktīvi sadarboties ar Latvijā vēl ne tik plaši populāriem ‘’ Dejas ‘’ programmas realizētājiem.

**4. Turpmākā attīstība**

Skolas turpmākā attīstība ir atkarīga no daudziem ārējiem apstākļiem- ekonomiskās situācijas, finansu resursiem, demogrāfiskās situācijas

* Turpināt darbu pie skolas tēla veidošanas
* Pilnveidot pedagogu darba pašvērtējumu
* Motivēt skolotājus turpmāk apkopot sava priekšmeta metodiskā materiāla izveidi
* Paaugstināt audzēkņu motivāciju mācīties
* Pilnveidot atbalsta sniegšanu karjeras izvēlē
* Papildināt metodiskos materiālus
* Pilnveidot skolas krātuvi ar mūzikas un DVD ierakstiem
* Aktīvi veikt reklāmas un aģitācijas darbu audzēkņu piesaistīšanai skolai’
* Turpināt sadarbību ar Kandavas novada domi un Kandavas novada Izglītības pārvaldi

Kandavas Deju skolas

direktore: Andra Eimane

Z.v

**SASKAŅOTS**

Kandavas novada Izglītības

pārvaldes vadītāja: Silvija Tiltiņa

Z.v